open-index/open-wikipedia-markdown huggingface dataset:
Λιάπηδες

Οι φερόμενοι με την ονομασία **Λιάπηδες**, ή **Λιάπιδες** αποτελούν ιδιαίτερη εικαζόμενη αλβανική φυλή, κάτοικοι της άλλοτε Λιαπουριάς.

Οι Λιάπηδες άρχισαν να αναφέρονται με την ονομασία αυτή σε γραπτά κείμενα κατά τον 14ο με 15ο αιώνα. Κατά την περίοδο αυτή φέρονται κάποιες φατρίες αυτών να κατήλθαν στον κυρίως ελλαδικό χώρο "*συν γυναιξί και τέκνοις και κτήνεσι*", όχι όμως ως πολέμιοι αλλά φιλικά διακείμενοι όπου και εγκαταστάθηκαν στις περιοχές Αττικής, Βοιωτίας, Εύβοιας και στη Πελοπόννησο και από εκεί στις Σπέτσες και την Ύδρα.

Σημειώνεται ότι από τους ομοφύλους τους Αλβανούς περιφρονούνταν άδικα ως νυκτοκλέφτες, αλλά όχι ως νυκτομάχοι, που εξ αυτού θεωρούνταν κατώτεροι από τους Τσιάμηδες, Τόσκηδες και Γκέκηδες, όπως σημειώνει ο Β. Δ. Ζώτος Μολοσσός στο έργο του "Δρομολόγιο της Ελληνικής Χερσονήσου" Αθήναι 1878, σελ.99.
Εκ των δραστηριοτήτων τους όμως πράγματι διαφαίνονταν ότι ήταν εξίσου ευφυείς, πονηροί και πανούργοι, αλλ΄ όμως σε πολεμικές επιχειρήσεις λιγότερο ορμητικοί.

## Πηγή
* Νεώτερον Εγκυκλοπαιδικόν Λεξικόν Ηλίου" τομ.12ος, σελ.329.

Κατηγορία:Αλβανικές φυλές
Ιουστίνος (ιστορικός)

Ο ιστορικός **Ιουστίνος** είναι ο συγγραφέας της *Επιτομής* των *Φιλιππικών Ιστοριών*, που συνέγραψε ο Πομπήιος Τρόγος.

## Η ταυτότητα του συγγραφέα
Το όνομά του είναι γνωστό από δύο μόνο χειρόγραφους κώδικες της *Επιτομής*, τον Laurentinus 66,21, όπου προστίθεται και το όνομα Marcus, και τον Vaticanus latinus 1860. Το όνομα που εμφανίζεται είναι Iunian(i)us Iustinus. Και τα δύο ονόματα είναι επώνυμα.
Από πολύ νωρίς ο Ιουστίνος ταυτίστηκε, λανθασμένα, από έναν χρονικογράφο του Μεσαίωνα, τον Martinus Oppaviensis (†1278) και μερικούς άλλους, με τον χριστιανό απολογητή και μάρτυρα Ιουστίνο (†165). Η ταύτιση αυτή βασίζεται μόνο στην ομοιότητα ενός των ονομάτων του συγγραφέα της *Επιτομής*.

## Οι ελληνικές εκδόσεις της ''Επιτομής''
*1686: *[https://web.archive.org/web/20160304191200/http://anemi.lib.uoc.gr/metadata/8/8/a/metadata-165-0000018.tkl Βιβλίον Ἱστορικὸν καλούμενον Ἰουστῖνος,]*, *μεταφρασθὲν ἐκ τῆς Λατινίδος φωνῆς εἰς ἁπλῆν φράσιν παρὰ Ἰωάννου Μάκολα τοῦ Ἀθηναίου, πρόσετι δὲ καί τινες μῦθοι μεταφρασθέντες καὶ αὐτοὶ ἐκ τῆς Λατινίδος φωνῆς εἰς τὴν κοινὴν γλῶσσαν παρ’ αὐτοῦ διὰ δὲ δαπάνης καὶ συνδρομῆς τοῦ πανευγενεστάτου κυρίου Μηχαὴλ τοῦ Περούλη τοῦ ἐξ Ἀθηνῶν ἐτυπώθη εἰς κοινὴν ὠφέλειαν τῶν φιλομαθῶν, διορθωθὲν μετὰ πλείστης ἐπιμελείας. Ἐν δὲ τῷ τέλει τῆς αὐτῆς βίβλου τυγχάνει καί τις διδασκαλία χριστιανική, ἀναγκαιοτάτη εἰς καθ’ ἕνα. Con licenza de’ superiori, e privilegio. Ἑνετίησιν, ᾳχπς’. Ἀπὸ Θεογονίας, Μηνὶ Φευρουαρίῳ. Παρὰ Μιχαὴλ Ἀγγέλῳ τῷ Βαρβωνίῳ*.
22 εκ.: [16]+382 σελ.

*1817: *[https://web.archive.org/web/20160304195211/http://anemi.lib.uoc.gr/metadata/b/6/d/metadata-145-0000015.tkl Ἐπιτομὴ τῶν Φιλιππικῶν τοῦ Πομπηίου Τρόγου,] νῦν πρῶτον ἐκ τοῦ λατινικοῦ εἰς τὴν αἰολοδωρικὴν ἑλληνικὴ διάλεκτον μεταγλωττισθεῖσα, καὶ ἐκδοθεῖσα παρὰ τοῦ ἀποπειρογράφου τῆς Ρουμουνίας, καὶ προσφωνηθεῖσα. Ἐν Λειψίᾳ παρὰ τῶ Τάουχνιτζ. 1817*.
21 εκ.:[8]+621+[1]+34 σελ.

## Υποσημειώσεις


## Πηγές
* Γαρίτσης Κωνσταντίνος, *Βιβλίον ιστορικόν καλούμενον Ιουστίνος. Η Επιτομή των Φιλιππικών Ιστοριών του Πομπηίου Τρόγου*. Γραμματεία της τουρκοκρατίας (15ος-18ος αι.) - Κείμενα και μελέτες, τ. 5. Θεσβίτης:Θήρα, 2009. ISBN 978-960-89148-5-8

## Εξωτερικοί σύνδεσμοι
* 

Κατηγορία:Ρωμαίοι ιστορικοί
Αυτόλογη μεταμόσχευση χόνδρου τύπου maci

Η  **Αυτόλογη μεταμόσχευση  χόνδρου τυπου MACI** είναι μια νέα μέθοδος αυτομεταμόσχευσης υαλοειδούς χόνδρου σε δύο στάδια με τη βοήθεια της πιο εξελιγμένης βιοτεχνολογίας

Τα τραύματα του αρθρικού χόνδρου αφορούν εκατομμύρια ανθρώπους στον κόσμο. Η παρατεταμένη αθλητική δραστηριότητα σε συνδυασμό με την αύξηση του μέσου χρόνου ζωής στις σύγχρονες κοινωνίες, μεγαλώνουν σημαντικά τον κίνδυνο χόνδρινης βλάβης.  Αποτελούν σοβαρό πρόβλημα μιας και ο υαλοειδής χόνδρος ακόμη και στη νεαρή ενήλικο ζωή, έχει πολύ περιορισμένη δυνατότητα ανάπλασης. Βλάβες στον αρθρικό χόνδρο του γόνατος και των άλλων αρθρώσεων, οδηγούν σε οστεοαρθρίτιδα της άρθρωσης και βαριές χειρουργικές επεμβάσεις.

## Τι είναι ο υαλοειδής αρθρικός χόνδρος

Είναι το περίβλημα των άκρων των οστών που συμμετέχουν στο σχηματισμό των αρθρώσεων. Ο υγιής υαλοειδής χόνδρος είναι λευκός και ολισθηρός με ισχυρή συνοχή στη σύστασή του. Αποτελείται από χονδροκύτταρα, ειδικές πρωτεΐνες όπως οι γλυκοζαμινογλυκάνες και σημαντική ποσότητα νερού, λειτουργώντας ως αποσβεστήρας (αμορτισέρ) κατά τη χρήση των αρθρώσεων και ιδιαίτερα τη φόρτιση (εφαρμογή βάρους στην άρθρωση). Η λεία επιφάνειά του ταυτόχρονα με την παρουσία αρθρικού υγρού, διασφαλίζουν την χωρίς τριβές και φθορά λειτουργία των αρθρώσεων.  Εμβιομηχανικά μπορεί να αντέξει βάρος 7 φορές μεγαλύτερο από το σωματικό βάρος του ανθρώπου.

## Τι συμβαίνει όταν υποστεί βλάβη ο αρθρικός χόνδρος
Παρά τη σταθερότητα και την ισχύ του αρθρικού χόνδρου, η αναγεννητική του ικανότητα είναι πολύ μικρή. Αυτό οφείλεται στο ότι ο αρθρικός χόνδρος δεν έχει αγγειακή αιμάτωση, αλλά τρέφεται από το αρθρικό υγρό. Όταν λοιπόν υποστεί τραυματική βλάβη , η περιοχή καλύπτεται από ινώδη κι όχι υαλοειδή χόνδρο, ο οποίος δεν έχει την ίδια αντοχή και μηχανικές ιδιότητες και δεν αντέχει τα φορτία της καθημερινής ζωής. Οι ασθενείς αυτοί εμφανίζουν οίδημα, πόνο, δυσκαμψία γόνατος μόνιμα ή σε κρίσεις κι όταν η βλάβη του χόνδρου είναι ολικού πάχους δεν επουλώνεται ποτέ και οδηγεί σε οστεοαρθρίτιδα και χρόνιο πόνο. Οι βλάβες αυτές στη νεαρή ενήλικο ζωή μπορεί να επηρεάσουν δραματικά την ικανότητα για άθληση αλλά και για επαγγελματικές ή κοινωνικές δραστηριότητες.

## Συμπέρασμα
Η  MACI είναι μια νέα μέθοδος αυτομεταμόσχευσης υαλοειδούς χόνδρου σε δύο στάδια με τη βοήθεια της πιο εξελιγμένης βιοτεχνολογίας. Ενδείκνυται σε χόνδρινες βλάβες της νέας και μέσης ηλικίας κι έχει εξαιρετικά αποτελέσματα που προσομοιάζουν στο φυσιολογικό. Αποτρέπει σε μεγάλο βαθμό την οστεοαρθρίτιδα αλλά απαιτεί ειδική κι έμπειρη στη μέθοδο χειρουργική ομάδα κι αυστηρό πρόγραμμα αποκατάστασης την πρώτη μετεγχειρητική περίοδο.

## Πηγές
* Προλαμβάνοντας την Οστεοαρθρίτιδα – Μέθοδος Maci (το αρχικό κείμενο προέρχεται από τη σελίδα https://web.archive.org/web/20111007181600/http://www.sideridis.com.gr/maci/ στην οποία δημοσιεύεται με τους όρους cc-by-sa).

Κατηγορία:Χειρουργικές επεμβάσεις
Κατηγορία:Ορθοπεδική
Αρθροπλαστική μικρής επεμβατικότητας

Ριζική θεραπεία της οστεοαρθρίτιδας αποτελεί η ολική αρθροπλαστική του ισχίου, δηλαδή ολική αντικατάσταση της άρθρωσης με προθέματα. Η επέμβαση ξεκίνησε προ 50 ετών και έδωσε λύση σε εκατομμύρια ασθενών που μέχρι τότε ήταν λειτουργικά ανάπηροι.
Η ολική αρθροπλαστική του ισχίου είναι βαρειά επέμβαση με σημαντικό αριθμό επιπλοκών και αρκετό διάστημα αποκατάστασης.
Τα τελευταία χρόνια δυναμικά στο προσκήνιο μπαίνουν οι εγχειρήσεις μικρής επεμβατικότητας, δηλαδή με μικρές τομές και προσπελάσεις. 

Η **ΑΜΙS** (αρθοπλαστική μικρής επεμβατικότητας)  είναι μέθοδος με πολύ μικρή τομή  (μικρότερη των 10 εκατοστών) χωρίς τομή μυών ή τενόντων όπως στην κλασσική επέμβαση. Έτσι η μετεγχειρητική νοσηλεία είναι πολύ ελαφρύτερη, με σπάνιες επιπλοκές, ελάχιστες μεταγγίσεις και πολύ γρήγορη κινητοποίηση, από τη 2η ημέρα.
Η  ΑΜΙS δεν μπορεί όμως να εφαρμοστεί σε όλους τους ασθενείς (σωματότυπος) και απαιτεί ειδικά εργαλεία κι εκπαιδευμένη στη μέθοδο χειρουργική ομάδα.

Η **SuperPath** είναι μια ελάχιστης επεμβατικότητας τεχνική για oλική αρθροπλαστική του ισχίου. Η λέξη *SuperPath* προέρχεται από τα αρχικά **Super**ior **P**ortal **A**ssisted **T**otal **H**ip. Δημιουργήθηκε και εξελίχθηκε από τον Jimmy Chow στο Phoenix της Arizona στις ΗΠΑ. Είναι η εξέλιξη και ο συνδυασμός των τεχνικών *Path* για την προετοιμασία της κοτύλης και *SuperCap* για την προετοιμασία του μηριαίου οστού κατά την Ολική Αρθροπλαστική του Ισχίου. Με την μέθοδο SuperPath γίνεται μικρή τομή στην οπίσθια πλάγια επιφάνεια του ισχίου και χωρίς διατομή μυών ή τενόντων και χωρίς εξάρθρημα του Ισχίου πραγματοποιείται η αντικατάσταση της άρθρωσης του Ισχίου με μεταλλικά εμφυτεύματα. Καθώς κανένας μυς δεν κόβεται και δεν αποκολλάται από το οστό, το τραύμα στα μαλακά μόρια είναι ελάχιστο, με αποτέλεσμα γρηγορότερη κινητοποίηση του ασθενούς, λιγότερο πόνο, λιγότερη αιμορραγία και ταχύτερη αποκατάσταση.
## Παραπομπές


Κατηγορία:Θεραπευτικές αγωγές
Κατηγορία:Χειρουργική
Σιμίας ο Ρόδιος

Ο **Σιμίας** ήταν Έλληνας γραμματικός και ποιητής που άκμασε περί το 300 π.Χ. και καταγόταν από τη Ρόδο.

Έγραψε σύγγραμμα λεξικολογικού περιεχομένου (*Γλώσσαι*), ύμνους (στο Διόνυσο, στην Εστία, στον Ηρακλή κ.ά.) και διάφορα άλλα ποιήματα (*Απόλλων, Γοργώ, Μήνες*). Στην Παλατινή Ανθολογία σώζονται περί τα ένδεκα επιγράμματα του (*Σιμίου, Σιμίου Γραμματικού*). Τρία απ’ αυτά, τα XV 22, 24, 27, έχουν γραφεί έτσι ώστε οι στίχοι τους να εικονίζουν το σχήμα του αντικειμένου για το οποίο μιλούν  (*Πέλεκυς, Πτέρυγες Έρωτος, Ωόν*).

## Παραπομπές


## Πηγές

*Pierre Waltz, ‘’Anthologie Grecque’’, ed. Les Belles Lettres, Paris, 1960, κατάλογοι ποιητών τόμων ΙΙΙ, V, ΧΙΙ.
*W.R.Paton, ‘’The Greek Anthology’’, Loeb Classical Library, κατάλογοι ποιητών τόμων ΙΙ, V.
*Εγκυκλοπαίδεια Πάπυρος-Λαρούς-Μπριτάννικα, λήμμα Σιμ(μ)ίας.  

Κατηγορία:Αρχαίοι Έλληνες επιγραμματοποιοί
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες λεξικογράφοι
Κατηγορία:Παλατινή Ανθολογία
Κατηγορία:Αρχαίοι Ρόδιοι
Ζώτος Τζιγαράς

Ο **Ζώτος Τζιγαράς** ήταν Έλληνας πολιτικός και στρατιωτικός του 16<sup>ου</sup> αιώνα (;; - 1599, Βενετία).

## Βιογραφικά στοιχεία
Γεννήθηκε στα Ιωάννινα από γονείς ευγενείς της οικογένειας των Τζιγαράδων και Αψαράδων. Είχε άλλα τέσσερα αδέρφια: τον Απόστολο, τον Γεράσιμο, τον Κυριάκο και τον (ετεροθαλή) Παναγιώτη.

Ο πατέρας του λεγόταν Γεώργιος. Η μητέρα του, Παγώνα, ανήκε στην αρχοντική οικογένεια των Αψαράδων, που εγκαταστάθηκε στην πόλη περί τα μέσα του 14ου αιώνα. Από την ίδια οικογένεια κατάγονταν και οι αδερφοί ιερομόναχοι Νεκτάριος και Θεοφάνης Αψαράς, ιδρυτές της μονής Προδρόμου στο Νησί των Ιωαννίνων.

Έμαθε γράμματα και είχε μόρφωση τουρκική και ελληνική. Ανέλαβε τα αξιώματα του σπαθάριου, βεστιάριου και έγινε πρωτοσπαθάριος και γαμπρός του ηγεμόνα της Μολδοβλαχίας Βοεβόδα Πέτρου του Μιχνέστου (Χωλού), καθώς παντρεύτηκε την κόρη του, (Δόμνα) Μαρία, από τον πρώτο του γάμο με τη Ροδίτισσα Μαρία Αμιράλη. Είχε τέσσερις κόρες: την Παγώνα, την Ζαφείρα, τη Ρωξάνη και την Ισαβπέλλα. Η Παγώνα παντρεύτηκε τον Κερκυραίο ευεργέτη Θωμά Φλαγγίνη.

Ήταν άνδρας λεπτός, επιτήδειος και σοφός.

Πέθανε το 1599 στην Βενετία και ετάφη στην εκκλησία του Αγίου Γεωργίου. Στον περίβολο του ναού πίσω από το Ιερό Βήμα σώζεται επιτύμβια πλάκα.

## Παραπομπές

## Πηγές
* Νέος Ελληνομνήμων, 1916, τόμος Γ΄, σελ. 310
*Μεγάλη Ελληνική Εγκυκλοπαίδεια τομ. 23, σ. 444

Κατηγορία:Έλληνες πολιτικοί
Κατηγορία:Έλληνες στρατιωτικοί
Κατηγορία:Βιογραφία-επέκταση
Τύμνης

Ο **Τύμνης** ήταν ποιητής από την Καρία ή την Κρήτη, που μάλλον έζησε στο δεύτερο μισό το 3ου π.Χ. αιώνα. Στην Παλατινή Ανθολογία σώζονται επτά επιγράμματά του που περιλαμβανόταν στον *Στέφανο* του Μελέαγρου.

## Πηγές
*Pierre Waltz, *Anthologie Grecque*, Εκδόσεις Les Belles Lettres, Paris, 1960, τόμος 3ος, σελ. 193.

Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Ανθολογία του Πλανούδη
Άνθος χαρίτων

Το **Άνθος Χαρίτων** (ιτ. *Fiore di virtù*) είναι ηθοπλαστικό έργο της ιταλικής λογοτεχνίας. Δεν πρέπει να συγχέεται με το «Άνθος» του Ιωαννίκιου Καρτάνου.

Χρονολογείται στον 14ο αιώνα και καταχωρείται στα έργα κάποιου καλόγερου ονόματι *Αδελφός Τομμάσο* (ιτ. *frate Tommaso*), ο οποίος έζησε στα τέλη του 13ου και στις αρχές του 14ου αιώνα. Έχουν γίνει διάφορες εικασίες για την πατρότητα του κειμένου, σύμφωνα με τις οποίες, γράφτηκε από τον Τομμάσο Γκοτζαντίνι (ιτ. *Tommaso Gozzadini*, 1260 - 1329), συμβολαιογράφο στην Μπολόνια.

Το βιβλίο έγινε πολύ δημοφιλές το 14ο αιώνα ενώ επανειλημμένα επανεκδόθηκε και μεταφράστηκε σε πολλές γλώσσες, στα Γαλλικά, Γερμανικά, Ισπανικά, Καταλανικά, Ρουμανικά, Ελληνικά, Ρωσικά, Κροατικά και Αρμενικά.

Είναι διαχωρισμένο σε 70 κεφάλαια, τα οποία εναλλάξ περιγράφουνε αρετές και ελαττώματα. Είναι γραμμένο σε ύφος πεζού διαλόγου. Πρώτη γνωστή έκδοση της μετάφρασης στα ελληνικά είναι αυτή του Ανδρέα Κουνάδου το 1546 στη Βενετία, της οποίας αντίτυπο φυλάγεται στη Βασιλική βιβλιοθήκη του Μονάχου, ενώ μια άλλη, χειρόγραφη έκδοση του έργου στα ελληνικά φυλάγεται στην Μονή Καυσοκαλύβα στο Άγιο Όρος.

## Εξωτερικοί σύνδεσμοι
* Άνθος χαρίτων αυξημένον με διδασκαλίας και παραδείγματα αρμοδία εις τας αρετάς και κακίας. Βιβλίον ωφελιμώτατον εις όποιον επιποθεί να γυμνάζεται εις την Ιταλικήν και Γραικικήν Γλώσσαν. Δίγλωσση ελληνο-ιταλική έκδοση του 1830. 

Κατηγορία:Ιταλική λογοτεχνία
Κατηγορία:Μεσαιωνική λογοτεχνία
Οικία - Μουσείο Ελευθερίου Βενιζέλου

Η **οικία Ελευθερίου Βενιζέλου** στη Χαλέπα Χανίων στεγάζει σήμερα το ομώνυμο μουσείο.

## Γενικά στοιχεία

Κατασκευάστηκε γύρω στα 1878 σε ένα οικόπεδο δύο στρεμμάτων για λογαριασμό του Κυριάκου Βενιζέλου. Βρίσκεται στη Χαλέπα, προάστειο των Χανίων που αποτελούσε περιοχή ευπόρων πολιτών, διπλωματικών υπαλλήλων και έδρα προξενίων. Αρχικά η οικογένεια Βενιζέλου το χρησιμοποίησε ως εξοχική κατοικία αλλά στη συνέχεια εγκαταστάθηκε μόνιμα. Για μια περίοδο πριν το 1890 η οικία στέγαζε το ιταλικό προξενείο. Ο ίδιος ο Ελευθέριος Βενιζέλος κατοίκησε από το 1880 έως το 1910 και κατά διαστήματα από το 1927 μέχρι το 1935. Το 1927 ο Βενιζέλος προχώρησε σε ανακαίνιση του σπιτιού σε σχέδια του αρχιτέκτονα Σταυρίδη. Το 1941 το σπίτι βομβαρδίστηκε από τους Γερμανούς, επιδιορθώθηκε όμως από τους ίδιους για να χρησιμοποιηθεί ως στρατηγείο και κατοικία του εκάστοτε Γερμάνου διοικητή. Μετά την απελευθέρωση το σπίτι αποκαταστάθηκε από τον Σοφοκλή Βενιζέλο και στη συνέχεια κληροδοτήθηκε στον Νικήτα Βενιζέλο, ο οποίος το 2002 το πούλησε στο ελληνικό δημόσιο. Το τελευταίο το παραχώρησε στο Εθνικό Ίδρυμα Ερευνών και Μελετών "Ελευθέριος Κ. Βενιζέλος". Σήμερα στεγάζεται το μουσείο Ελευθερίου Βενιζέλου, στο οποίο υπάρχουν τα έπιπλα που χρησιμοποιούσε ο ίδιος ο Ελευθέριος Βενιζέλος.

## Παραπομπές


Βενιζελου
Κατηγορία:Μουσεία στα Χανιά
Ο
Λέων Γλυκύς

Ο **Λέων Γλυκύς** ήταν Έλληνας λόγιος του 17ου αιώνα.

## Βιογραφία
Γεννήθηκε στα Γιάννενα και ήταν αδελφός του Νικόλαου Γλυκύ, τον οποίο ακολούθησε στην Βενετία. Εκεί συνεργάστηκε αρχικά με τον αδερφό του, αλλά επέστρεψε στα Γιάννενα και έγινε λογοθέτης της μητρόπολης Ιωαννίνων. 

## Πηγές
* Νέος Ελληνομνήμων, 1916, τεύχος Γ', σελ. 305

Κατηγορία:Έλληνες λόγιοι του 17ου αιώνα
Στατύλλιος Φλάκκος

Ο **Φλάκκος** ή **Στατύλλιος Φλάκκος** ήταν ποιητής του 1ου π.Χ. αιώνα, ρωμαϊκής κατά πάσαν πιθανότητα καταγωγής, όπως υποδηλώνει το επίθετό του. Δεν είναι τίποτα γνωστό για την ζωή του. Ο Waltz πιθανολογεί την ταύτισή του με τον επικούρειο Statilius, που σκοτώθηκε το 42 π.Χ. στους Φιλίππους πολεμώντας στο πλευρό του Βρούτου. Στην Παλατινή Ανθολογία σώζονται περί τα δεκαπέντε επιγράμματά του προερχόμενα από τον *Στέφανο* του Φιλίππου.

## Παραπομπές


## Πηγές

* Pierre Waltz, ‘’Anthologie Grecque’’, ed. Les Belles Lettres, Paris, 1960, v.ΙΙ, p.146.

Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Μούσα Παιδική
Κατηγορία:Ανθολογία του Πλανούδη
Κατηγορία:Ρωμαίοι ποιητές
Παπαδάκης (ιατρός)

thumb|right|250px|«Εγιάτρεψα τον Ανδρέα...» χειρόγραφο σημείωμα του Παπαδάκη.
Ο **Παπαδάκης** (αγνώστου ονόματος) ήταν Έλληνας πρακτικός ιατρός χειρουργός του 18ου αιώνα.
## Βιογραφία
Γεννήθηκε στην Μάνη και ήταν από το χωριό Λάγεια, γι' αυτό και λεγόταν *Λαγειάτης*. Διέπρεψε εξασκώντας την ιατρική τέχνη από το 1715 ως το 1768, θεραπεύοντας τους τραυματίες στους τοπικούς εμφύλιους πολέμους της εποχής και καταγράφοντας τις εμπειρίες του σε προσωπικό σημειωματάριο που φυλάγεται στην πανεπιστημιακή βιβλιοθήκη της Βονωνίας (Μπολόνια). Η ειδικότητά του ήταν να θεραπεύει τραύματα, αλλά όχι αρρώστιες. Άλλους θεράπευσε από μπαλωθιά, από πετριά, σπαθιά, στιλετιά και από πέσιμο από άλογο. Η αμοιβή του ήταν σε σιτάρι, βαμβάκι, καυσόξυλα και άλλα παρόμοια είδη.

## Πηγές
* Νέος Ελληνομνήμων, 1917, τεύχος Α΄, σσ. 51-53

Κατηγορία:Έλληνες χειρουργοί
Σιμμίας ο Θηβαίος

Ο **Σιμμίας** ήταν μαθητής του Σωκράτη και φίλος του Κέβη. Αναφέρεται στα απομνημονεύματα του Ξενοφώντα, στον κύκλο του Σωκράτη. Επίσης αναφέρεται στα έργα του Πλάτωνα, Φαίδων, Κρίτων, Φαίδρος  και στις δώδεκα επιστολές. Σύμφωνα με τον Διογένη τον Λαέρτιο ο Σιμμίας ήταν συγγραφέας εικοσιτριών σύντομων διαλόγων που δεν σώζονται σήμερα.

Στον Σιμμία το Θηβαίο, αποδίδεται από την Παλατινή Ανθολογία το επίγραμμα VII 21. Στην Ανθολογία του Πλανούδη είναι το επίγραμμα L.3 T.25 E.39 (σύμφωνα με την έκδοση του Ιερώνυμου ντε Μπος). Οι περισσότεροι κριτικοί το αποδίδουν στον Σιμία τον Ρόδιο

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Πυθαγόρειοι φιλόσοφοι
Κατηγορία:Αρχαίοι Θηβαίοι
Κατηγορία:Ανθολογία του Πλανούδη
Κατηγορία:Παλατινή Ανθολογία
Κατηγορία:Μαθητές του Σωκράτη
Άλντερνεϊ

thumb|Το εθνόσημο του Άλντερνεϊ
thumb|Αεροφωτογραφία του Άλντερνεϊ
Το **Άλντερνεϊ** (αγγλικά: *Alderney*, γαλλικά: *Aurigny*, Σερκκιέ: *Aoeur'gny*) είναι μικρό νησί στα νοτιοδυτικά της Μάγχης. Είναι το βορειότερο από τα νησιά της Μάγχης και είναι μέρος του Κτήματος (Bailiwick) του Γκέρνσεϊ. Με έκταση 7,8 τ.χλμ. είναι το τρίτο μεγαλύτερο από τα νησιά της Μάγχης μετά το Τζέρσεϊ και το Γκέρνσεϊ. Βρίσκεται 15 χιλιόμετρα δυτικά της Λα Αγκ, στη χερσόνησο Κοταντέν της Νορμανδίας, 30 χλμ. βορειοανατολικά του Γκέρνσεϊ και 100 χλμ. νότια από τις ακτές της Μεγάλης Βρετανίας. Πρωτεύουσα του νησιού είναι η Σεντ Αν. Ο πληθυσμός του νησιού είναι 2.035 κάτοικοι σύμφωνα με την απογραφή του 2016.

## Διοίκηση
Ανώτατος πολιτικός ηγέτης είναι ο αιρετός Αρχηγός του Άλντερνεϊ (Leader of Alderney), ο οποίος εκλέγεται για θητεία 4 ετών. Στη θέση υπηρετεί από τις 28 Ιουνίου 2019 ο Ουίλιαμ Τέιτ, με τον τίτλο *Πρόεδρος* (President of Alderney). 

## Νομοθετικό σώμα
thumb|Η σημερινή σύνθεση της Βουλής
Η 11μελής μονοθάλαμη βουλή ονομάζεται States of Alderney (γαλλικά: États d'Aurigny) και λειτουργεί από την περίοδο του Μεσαίωνα. Ο Πρόεδρος του Άλντερνεϊ συμπεριλαμβάνεται στα μέλη της βουλής και το 2019 στη θέση εξελέγη ο Ουίλιαμ Τέιτ, ο οποίος αντικατέστησε τον Στούαρτ Τράουτ, πρόεδρο επί 8 χρόνια. Η βουλή ανανεώνεται κατά 5 μέλη κάθε διετία.

### Εκλογές
Εκλογές διεξήχθησαν την 1η Δεκεμβρίου 2018 και στις 28 Νοεμβρίου 2020. Οι εκλογές έγιναν για τις 5 από τις συνολικά 10 έδρες της βουλής και εξελέγησαν μόνο ανεξάρτητα μέλη για θητεία 4 ετών. Οι εκλεγέντες βουλευτές το 2016 ήταν οι: Τζέιμς Ντεντ, Λουί Ζαν, Άλεξ Σνόουντον, Μάικ Ντιν και Τόνι Μπέρνις, ενώ το 2018 ήταν οι: Άνι Μπέργκες, Κρίστιαν Χάρις, Στιβ Ρόμπερτς, Γκράχαμ ΜακΚίνλεϊ και Ντέιβιντ Ερλ. Επαναληπτική εκλογή διεξήχθη στις 10 Οκτωβρίου 2020 και αντικαταστάθηκε ο παραιτηθείς Ντέιβιντ Ερλ από τον νικητή των επαναληπτικών εκλογών, Μπιλ Άμπελ, ο οποίος θα υπηρετήσει ως τον Δεκέμβριο του 2022.
Οι γενικές εκλογές του 2022 στο Alderney διεξήχθησαν στις 26 Νοεμβρίου 2022 για την εκλογή 5 μελών των Πολιτειών του Alderney που θα υπηρετήσουν μέχρι το 2026.

Με μόνο 4 υποψηφίους για 5 έδρες, οι τέσσερις υποψήφιοι εξελέγησαν χωρίς αντίπαλο και θα υπηρετήσουν μέχρι τις 31 Δεκεμβρίου 2026. Μία έδρα παρέμεινε κενή.

### Πρόσφατες εκλογές (2024)
Οι επόμενες εκλογές διενεργήθηκαν στις 16 και 30 Νοεμβρίου 2024 για τις 5 από τις 10 έδρες της βουλής. Στις 30 Νοεμβρίου 2024 επανεξελέγη πρόεδρος των States ο ανεξάρτητος Γουίλιαμ Τέιτ με 467 ψήφους έναντι 256 για τον Μαρκ Σμιθ. Στις 7 Δεκεμβρίου 2024 εξελέγησαν 2 αντιπρόσωποι για τη βουλή του Γκέρνζι.

## Εξωτερικοί σύνδεσμοι
*Επίσημη ιστοσελίδα του Άλντερνεϊ 

## Παραπομπές


## Εξωτερικοί σύνδεσμοι
* 

Αλντερνεϊ
Αρχηγός της Αξιωματικής Αντιπολίτευσης

Ο **Αρχηγός της [[Αξιωματική αντιπολίτευση|Αξιωματικής Αντιπολίτευσης]]** είναι τίτλος που παραδοσιακά κατέχει ο ηγέτης του δεύτερου σε αριθμό εδρών κόμματος στο Σύστημα Γουεστμίνστερ σε μια κοινοβουλευτική δημοκρατία, πίσω από το εκάστοτε κυβερνών κόμμα (ή κυβερνητικό συνασπισμό). 

Ο Αρχηγός της Αξιωματικής Αντιπολίτευσης παραδοσιακά είναι αυτός που ασκεί κριτική στον εκάστοτε πρωθυπουργό και προβάλλεται ως ο κύριος αντίπαλος του.

Κατηγορία:Πολιτική ορολογία
Ανδρέας Γαρουφαλιάς

Ο **Ανδρέας Γαρουφαλιάς**, (1850 - 1886), ήταν Έλληνας αξιωματικός, από τους διαπρεπέστερους, του άλλοτε ελληνικού ναυτικού.

Γεννήθηκε στην Ύδρα περί το 1850. Το 1866, όπου ακόμα δεν υπήρχε ιδιαίτερη ναυτική σχολή εισήχθη στη Σχολή Ευελπίδων ως "ναυτικός υπότροφος". Αποφοιτώντας με άριστα κατατάχθηκε στο πολεμικό ναυτικό ως δόκιμος α΄ τάξης (σημερινός σημαιοφόρος) όπου και στάλθηκε αμέσως με υποτροφία στον αγγλικό στόλο για εκπαίδευση. Παρουσιασθείς στο Πόρτσμουθ τοποθετήθηκε στο τρίκροτο "Δουξ του Γουέλιγκτον". Διαπιστώνοντας οι Άγγλοι τη μεγάλη του κλίση στη ναυτική πυροβολική  που την εποχή εκείνη άρχισε να εξελίσσεται ως ιδιαίτερη πολεμική επιστήμη του ενέκριναν την ελεύθερη κυκλοφορία στον ναύσταθμο παρέχοντάς του κάθε διευκόλυνση για τη μελέτη στη διεύθυνση πυροβολικού.

Ο Ανδρέας Γαρουφαλιάς πολύ γρήγορα αναδείχθηκε όχι μόνο άριστος στους υπολογισμούς της πυροβολικής αλλά ήταν και ο πρώτος αξιωματικός που κατέδειξε την ανάγκη της ειδίκευσης των αξιωματικών του ναυτικού στη ναυτική πυροβολική όπου συμβαίνει βάλλων και βαλλόμενος να μετακινούνται σε αντίθεση με τις σταθερές θέσεις του πυροβολικού ξηράς. Η δε σωρεία των υπομνημάτων του και των σχετικών αναφορών του στο ελληνικό Υπουργείο Ναυτικών καταδείκνυε την αξίαν του, την οποία οι Άγγλοι είχαν αναγνωρίσει. Δυστυχώς αντ΄ αυτών επέσυρε τον εναντίον του φθόνο, τη χλεύη και την αντίδραση, που τολμούσε ως νεότερος αξιωματικός να υπαγορεύει σε ναυάρχους περί του πρακτέου.

Όταν τελικά ο Α. Γαρουφαλιάς επέστρεψε στην Ελλάδα και διαπίστωσε ότι ούτε ναυτικά γυμνάσια εκτελούνταν ούτε ιδιαίτερα μαθήματα ναυτικής πυροβολικής γίνονταν στα πολεμικά πλοία ακολουθώντας κατάσταση ραστώνης κατάντησε σε λίγο χρόνο ψυχοπαθής. Όταν μάλιστα απορρίφθηκε αίτησή του να αναλάβει ο ίδιος τη διοργάνωση σχολής πυροβολητών και την εκπαίδευση των ναυτών και αντ΄ αυτού η τότε ηγεσία του ναυτικού τον έστειλε προς καταδίωξη λαθρεμπόρων στο Αιγαίο, αυτοκτόνησε κόβοντας  τον λάρυγγά του με ξυράφι στο λιμένα της Σύρου, επί της ατμοημιολίας "Πληξαύρα" της οποίας ήταν κυβερνήτης (1886).

## Σημειώσεις
* Την εποχή εκείνη οι ναυτικές βολές γίνονταν εμπειρικά. Μετά την πρώτη βολή ακολουθούσαν διορθώσεις. Οι επιτυχείς βολές εν κινήσει βάλλοντος και βαλλομένου ήταν σπάνιες, ειδικότερα όταν το βαλλόμενο πλοίο είχε μεγαλύτερη ταχύτητα ήταν αδύνατες.
* Από τους Βαλκανικούς πολέμους δημιουργήθηκαν ιδιαίτερες σχολές πυροβολητών καθώς και πολλών άλλων ειδικοτήτων.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.5ος, σελ.33.

Κατηγορία:Έλληνες αξιωματικοί του Πολεμικού Ναυτικού
Λάμνα του Ειρηνικού

Η **λάμνα του Ειρηνικού** (επιστημονική ονομασία *Lamna ditropis* - *Λάμνα η δίτροπις*) είναι ένας καρχαρίας της οικογένειας των λαμνιδών που απαντάνται στο βόρειο Ειρηνικό. Είναι κοινός στα υπεράκτια ωκεάνια νερά, αν και πλησιάζει κοντά στη ξηρά. Φτάνει σε μήκος τα 2,6 μέτρα και βάρος τα 220 κιλά. Μοιάζει πολύ με μικρό μεγάλο λευκό καρχαρία. Έχει το ρόλο της λάμνας στο βόρειο Ειρηνικό. 

Ως κορυφαίος θηρευτής τρέφεται με σολομό, καλαμάρια και οστεϊχθύες. Οι λάμνες του Ειρηνικού είναι γνωστές για την ομοιοθερμία τους, η οποία οφείλεται στο *θαυμαστό δίκτυο*. Έχουν την μεγαλύτερη ικανότητα να αυξάνουν την θερμοκρασία του σώματός τους από όλους τους καρχαρίες. Είναι ωοζωοτόκοι καρχαρίες, γεννώντας 2 έως 6 μικρά την φορά, ύστερα από εννεάμηνη περίοδο κύησης. Τα μικρά τρέφονται μέσα στη μήτρα της μητέρας τους με αβγά που δεν γονιμοποιήθηκαν, μια τακτική γνωστή ως ωοφαγία.

Η λάμνα του Ειρηνικού δεν θεωρείται εμπορικό είδος, και αλιεύεται σπάνια ως παραπίπτον αλίευμα. Θεωρείται όμως επιζήμια για την εμπορική αλιεία, καθώς καταναλώνει ψάρια, τα οποία συνήθως αλιεύονται εμπορικά. 

## Παραπομπές


Κατηγορία:Λαμνόμορφα
Κατηγορία:Καρχαρίες
Γαλέος (αποσαφήνιση)

Το όνομα γάλεος μπορεί να αναφέρεται στα είδη ψαριών:
* Galeorhinus galeus
* Mustelus mustelus
* στο γένος Galeus: Γαλέος (γένος)

Επίσης ως γαλέοι είναι γνωστά τα ψάρια:
* γαλέος του Ατλαντικού (Galeus atlanticus)
* μελανόστομος γαλέος (Galeus melastomus)
* γαλέος της Ανταρκτικής (Mustelus antarcticus)
* αστρογαλέος (Mustelus asterias)
* γαλέος δροσίτης (Mustelus manazo)
* στικτογαλέος (Mustelus punctulatus)
Σιταράλωνα Αιτωλοακαρνανίας

Τα **Σιταράλωνα** είναι χωριό του δήμου Θέρμου στο νομό Αιτωλοακαρνανίας. Σύμφωνα με την απογραφή του 2011, ο πληθυσμός του χωριού ανέρχεται στους 664 μόνιμους κατοίκους. Η έκτασή του ανέρχεται στα 10.671 χιλιάδες στρέμματα.

## Γενικά στοιχεία
Τα Σιταράλωνα είναι κτισμένα σε υψόμετρο 58 μέτρων και βρίσκονται σε κοντινή απόσταση από τη λίμνη Τριχωνίδα. Κοντά στο χωριό, στη θέση Μαυροβούνι, έχουν βρεθεί τα απομεινάρια αρχαίου οικισμού. Διοικητικά αποτελούσαν από το 1922 έδρα κοινότητας της επαρχίας Τριχωνίδας που έφερε το όνομα του χωριού και περιλάμβανε και τον οικισμό Μωρόσκλαβο (καταργήθηκε το 1971). Το 1997 τα Σιταράλωνα προσαρτήθηκαν στον καποδιστριακό δήμο Θέρμου, στον οποίο παρέμειναν και μετά τις αλλαγές που επέφερε στην τοπική αυτοδιοίκηση το σχέδιο ''Καλλικράτης''. Εκκλησιαστικά υπάγεται στη μητρόπολη Αιτωλίας και Ακαρνανίας ενώ ο κεντρικός ναός του χωριού είναι αφιερωμένος στον Άγιο Παντελεήμονα.

## Προσωπικότητες
Στον οικισμό γεννήθηκαν ο  Άγιος Καλλίνικος (κατά κόσμον Δημήτριος Πούλος), Μητροπολίτης Εδέσσης, Πέλλης και Αλμωπίας (1919-1984) καθώς και ο αδελφός του, πρώην μητροπολίτης Διδυμοτείχου και Ορεστιάδος Κωνσταντίνος Πούλος. Η ηθοποιός Έφη Παπαθεοδώρου γεννήθηκε επίσης στα Σιταράλωνα.

## Απογραφές πληθυσμού

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Οικογένεια Μπενιζέλου

Η **οικογένεια Μπενιζέλου** είναι ιστορική οικογένεια της Αθήνας. 

## Ιστορική αναδρομή
Το όνομα Μπενιζέλος εμφανίζεται στην Αθήνα με τον Άγγελο Μπενιζέλο, πατέρα της Οσίας Φιλοθέης. Το οικογενειακό όνομα Ζέλης συνηθίζονταν στην Αρκαδία. Από τη σύμπτυξη των δύο ονομάτων έγινε το νέο οικογενειακό όνομα Μπενηζέλης, από το ποίο απέρρευσαν και άλλα, το Μπενηζέλος, Μπενιζέλος, Μεντζέλος, Μεντζελόπουλος, και Βενιζέλος.

Μια ακόμη εκδοχή του επιθέτου, Benicello, παραδίδεται σε έγγραφο, που αναφέρεται σε εμπορική προστριβή του Άγγελου και Δημητρίου Μπενιζέλου με Άγγλους εμπόρους τη δεκαετία του 1640.

Κατά τη περίοδο της Επανάστασης του 1821 αναφέρονται ως προεστοί των Αθηνών ο Παλαιολόγος Μπενιζέλος και ο Προκόπιος Μπενιζέλος (1782-1850), παππούς του Ιωάννη Γεννάδιου. Στην οδό Αδριανού 96 στην Αθήνα, σώζεται και είναι επισκέψιμο το αρχοντικό των Μπενιζέλων, κτίσμα του 16ου αιώνα.

## Παραπομπές


## Πηγές
* *Νέος Ελληνομνήμων*, 1925, τεύχος Δ΄, σσ. 320-325
* Memorial of John Hobson, English merchant, to the Resident of the King of Great Britain with the Republic of Venice in *Calendar of State Papers Relating to English Affairs in the Archives of Venice,* vol.25: 1640-1642 (1924), pp. 141-158, no 196. 

*
Κατηγορία:Ιστορία της Αθήνας
Κατηγορία:Τουρκοκρατία στην Αθήνα
Μητροπολίτης Ρόδου Κάλλιστος

Ο **Κάλλιστος** υπήρξε μητροπολίτης Ρόδου το 1576. Συγκαταλέγεται στους λόγιους Έλληνες στο ιστορικό του Θεοδοσίου Ζυγομαλά. Τον μνημονεύει ο Μαρτίνος Κρούσιος στην Τουρκογραικία. Ο Άνθιμος Αμασείας τον καταλέγει στα έτη 1572-1594, ενώ σε γράμμα του Πατριάρχη Ιερεμία του από Λαρίσης του έτους 1590 φέρεται συνυπογράφων και ο Ρόδου Κάλλιστος. 

## Συγγράμματα
Του Καλλίστου δημοσιεύτηκε απολυτίκιο ιερέα και δύο γράμματα προς τον Πατριάρχη Κωνσταντινουπόλεως περί κάποιου πατριαρχικού σταυροπηγίου στη Ρόδο. Τα τρία αυτά έργα που δεν φέρουν έτος, χρονολογούνται το 1580.
## Πηγές
* Νέος Ποιμήν, 1921, τεύχος 1-2, σσ 73-74.

Καλλιστος
Ουίλιαμ Χένρι Χάρισον

Ο **Ουίλιαμ Χένρι Χάρισον** (αγγλ. *William Henry Harrison*, 9 Φεβρουαρίου 1773 - 4 Απριλίου 1841) ήταν ο 9ος Πρόεδρος των Ηνωμένων Πολιτειών Αμερικής.

Διετέλεσε Πρόεδρος από τις 4 Μαρτίου 1841 έως το θάνατό του στις 4 Απριλίου 1841. Ήταν ο πρώτος Πρόεδρος που πέθανε κατά τη διάρκεια της θητείας του. Ήταν 68 ετών και 23 ημερών όταν εξελέγη, ο μεγαλύτερος μέχρι τότε σε ηλικία Πρόεδρος, μέχρι την εκλογή του Ρόναλντ Ρήγκαν το 1980. Ακόμη, ήταν ο τελευταίος Πρόεδρος που γεννήθηκε πριν από τη Διακήρυξη της Ανεξαρτησίας των ΗΠΑ. Ο Χάρισον πέθανε στη 32η ημέρα της θητείας του από επιπλοκές πνευμονίας, εξυπηρετώντας με αυτό τον τρόπο τη συντομότερη θητεία στην προεδρική ιστορία των Ηνωμένων Πολιτειών. Ο θάνατός του πυροδότησε μια σύντομη συνταγματική κρίση, αλλά αυτή η κρίση τελικά έδωσε απάντηση σε πολλά ερωτήματα σχετικά με την προεδρική διαδοχή, τα οποία έμεναν αναπάντητα από το Σύνταγμα μέχρι το πέρασμα της 25ης τροπολογίας.

Κατηγορία:Πρόεδροι των ΗΠΑ
Διόσπολις Συρίας

Η **Διόσπολις** ήταν αρχαία ελληνική πόλη στην Πιερία της παραλιακής βορείου Συρίας. 

Η μοναδική πηγή πληροφοριών για την συριακή Διόσπολη, είναι ο Πλίνιος που απαριθμεί μια προς μία τις πόλεις της Συριακής Πιερίας (Ν.Η. 5.79). Από τη μαρτυρία αυτή γνωρίζουμε ότι η εν λόγω πόλη βρισκόταν στα παράλια της βορείου Συρίας κοντά στις άλλες γνωστές πόλεις, όπως τη Λαοδίκεια, το παλαιότερο ελληνικό Ποσείδιον, τη Σελεύκεια κ.ο.κ. Τίποτα άλλο δεν προσθέτει για την Διόσπολη. Οι ερευνητές Müller και Johann Gustav Droysen πιστεύουν ότι ιδρύθηκε προς τιμήν του Διός Κασίου (κύριας ελληνιστικής θεότητας στην Συρία που λατρευόταν στο όρος Κάσιον, το σημερινό ǧabal al-Aqraʻ).

Ωστόσο δεν είναι γνωστός ο ιδρυτής της πόλης, αλλά ούτε και η σημερινή της τοποθεσία.   

## Παραπομπές


## Πηγές
* Johann Gustav Droysen, *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
* Πλίνιος ο Πρεσβύτερος, NATVRALIS HISTORIA, Liber V,79.
* Getzel M. Cohen, "The Hellenistic settlements in Syria, the Red Sea Basin, and North Africa". 

Κατηγορία:Αρχαίες πόλεις της Συρίας
Κοκκαλάς (ψάρι)

Ο **κοκκαλάς** ή **γκριζοκεντρόνι** (επιστημονική ονομασία *Squalus blainville*) είναι ένα σκυλόψαρο, μέλος της οικογένειας των Σκιτελλίδων. Απαντάνται σε ρηχά νερά πάνω από την ηπειρωτική υφαλοκρηπίδα, στη Μεσόγειο και τον Ατλαντικό, σε βάθος μέχρι 800 μέτρων. Φτάνει σε μήκος το ένα μέτρο, αν και συνήθως έχει μήκος περίπου 60 εκατοστά.

Τρέφεται με οστεϊχθύς και καρκινοειδή. Σχηματίζει κοπάδια. Είναι ωοζωοτόκο είδος, γεννώντας κάθε φορά 3 με 4 μικρά.

## Πηγές
* Fishbase:Squalus blainville

Κατηγορία:Σκυτελλόμορφα
Κατηγορία:Καρχαρίες
Κατηγορία:Ψάρια ελληνικών θαλασσών
Μητροπολίτης Ρόδου Νίκανδρος

Ο **Νίκανδρος** υπήρξε μητροπολίτης Ρόδου το 1581. Είναι άγνωστο από ποια εκκλησία μετατέθηκε στη Ρόδο. Τον μνημονεύει ο Μελέτιος Πηγάς σε επιστολή του.

## Πηγές
* Νέος Ποιμήν, 1921, τεύχος 1-2, σ 74.

Κατηγορία:Μητροπολίτες Ρόδου
Πρωτάθλημα καλαθοσφαίρισης Α1 εθνικής κατηγορίας ανδρών 2011-2012

Το **Πρωτάθλημα καλαθοσφαίρισης Α1 εθνικής κατηγορίας ανδρών 2011−12** ήταν το 26ο από την καθιέρωση της Α1 εθνικής κατηγορίας και το 20ό επαγγελματικό που διοργάνωσε ο ΕΣΑΚΕ. Το πρωτάθλημα διεξήχθη με 13 ομάδες αντί 14 λόγω της μη χορήγησης πιστοποιητικού συμμετοχής του Πανελληνίου.  Στις 10 Οκτωβρίου αποφασίστηκε η αναβολή της πρεμιέρας επειδή δεν βρέθηκε λύση με τα τηλεοπτικά δικαιώματα. Πρωταθλητής αναδείχθηκε ο Ολυμπιακός που επικράτησε με 3-2 νίκες του Παναθηναϊκού και κατέκτησε τον τίτλο ύστερα απο 15 χρόνια. 

## Ομάδες

## Κανονική περίοδος
### Βαθμολογία

### Αποτελέσματα

## Play off
### Προημιτελικοί (στις 2 νίκες)
Συμμετείχαν οι ομάδες που κατέκτησαν τις θέσεις 1 έως 8.

### Ημιτελικοί (στις 3 νίκες)

### Μικρός Τελικός (στις 3 νίκες)

### Τελικός (στις 3 νίκες)

## Τελική Κατάταξη

## Παραπομπές


## Εξωτερικοί σύνδεσμοι
*Επίσημος ιστότοπος του ΕΣΑΚΕ
*capital.gr



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2011 2012
Πρωταθλημα Ελλαδος Α1 Ανδρων 2011 2012
Μούστελος ο μούστελος

Ο **Mustelus mustelus** είναι ένας καρχαρίας ο οποίος απαντάται στη Μεσόγειο και τα εύκρατα νερά του ανατολικού Ατλαντικού σε ρηχά και μεσαία βάθη, από τα 5 έως τα 625 μέτρα, συνήθως κοντά στο βυθό. Φτάνει σε μήκος 2 μέτρων, αν και έχει συνήθως μήκος 1,5 μέτρων. Αναπαράγονται ως ζωοτόκα, γεννώντας τέσσερα με 17 μικρά σε κάθε γέννα. Σχηματίζει αγέλες, όπως και τα υπόλοιπα μέλη της οικογένειας Τριακίδες.

Συνήθως συγχέεται με τον αστρογαλέο, κυρίως επειδή αυτό το είδος διαθέτει επίσης κηλίδες. Έχει δυο ραχιαία πτερύγια, ένα ζευγος πυελικών και θωρακικών πτερυγίων, ένα πρωκτικό και ουρά με ετερόκερκα πτερύγια. Τρέφεται κυρίως με καρκινοειδή, αλλά επίσης τα κεφαλόποδα και οι οστεϊχθύες αποτελούν μέρος της διατροφής τους.

Αυτό το είδος αλιεύεται για το κρέας, το λάδι από το συκώτι του και ως ψαροτροφή.

## Πηγές
*Mustelus mustelus στο Fishbase (2010), ανακτήθηκε τις 15 Οκτωβρίου 2011

Κατηγορία:Καρχαρινόμορφα
Κατηγορία:Καρχαρίες
Κατηγορία:Ψάρια ελληνικών θαλασσών
Παΐσιος Αγιαποστολίτης

Ο **Παΐσιος Αγιαποστολίτης** υπήρξε μητροπολίτης Ρόδου.

Γεννήθηκε στη Ζάκυνθο μεταξύ των ετών 1540 και 1550 στην εύπορη οικογένεια των Αγιαποστολιτών και έλαβε καλή μόρφωση. Ήταν μαθητής του Μελέτιου Πηγά, όταν αυτός παρέμεινε στη Ζάκυνθο επιστρέφοντας από την Ιταλία. Ήταν ευφυής και φιλεργατικός και πολύ καλός γνώστης της γλώσσας.

Έγινε ιερομόναχος στη Μονή Σινά. Εξελέγη μητροπολίτης Ρόδου το 1597. Ο Μελέτιος Πηγάς ως Πατριάρχης Αλεξανδρείας το 1600 έγραψε σε κάποιον Καστελοριζίτη που ζήτησε πληροφορίες για τους «επτά βαθμούς γάμου», και του απάντησε να ρωτήσει τον μητροπολίτη Ρόδου Παΐσιο. Καθαιρέθηκε τον Δεκέμβριο του 1603 επί Πατριαρχίας Ραφαήλ Β΄. Μετά την καθαίρεσή του, αποσύρθηκε στη Μονή της Πάτμου, όπου και πέθανε στις 4 Ιουνίου 1609.

## Συγγράμματα
Μεταξύ των ετών 1577 και 1592, ο Παΐσιος έγραψε το έργο «Ιστορία του όρους Σινά και των περιχώρων αυτού». Έγραψε επίσης τα «Στίχοι εκλεγέντες εκ του Ψαλτηρίου», «Ασκητικόν Συνταγμάτιον», επιγράμματα, ομιλίες και συναξάριο.

## Παραπομπές


## Πηγές
* Νέος Ποιμήν, 1921, τεύχος 1-2, σσ. 74-75.
* 

Κατηγορία:Μητροπολίτες Ρόδου
Κατηγορία:Ιερά Μονή Αγίας Αικατερίνης Όρους Σινά
Περιστερόβραχοι Λασιθίου

Οι **Περιστερόβραχοι** είναι ακατοίκητες (απογραφή 2011) ελληνικές βραχονησίδες κοντά στην ανατολική πλευρά της Κρήτης. Διοικιτικά ανήκει στο δήμο Σητείας, στον Νομό Λασιθίου.

Κατηγορία:Ελληνικές βραχονησίδες
Κατηγορία:Βραχονησίδες του Αιγαίου
Κατηγορία:Νησίδες της Κρήτης
Κατηγορία:Δήμος Σητείας
Κατηγορία:Ακατοίκητα νησιά
Wild Beasts

Οι **Wild Beasts** είναι ένα Βρετανικό ροκ συγκρότημα. Αποτελούνται από τους: Χέιντεν Θορπ (φωνητικά, κιθάρα, ηλεκτρικό μπάσο, πλήκτρα), Μπεν Λιτλ (κιθάρα, πλήκτρα), Τομ Φλέμινγκ (ηλεκτρικό μπάσο, φωνητικά, κιθάρα, πλήκτρα) και Κρις Τάλμποτ (ντραμς, φωνητικά). 
## Ιστορία του συγκροτήματος
Το 2002, οι συμμαθητές Χέιντεν Θορπ και Μπεν Λιτλ σχημάτισαν το ντουέτο Fauve και ξεκίνησαν να γράφουν τραγούδια. Τον Ιανουάριο του 2004, ο ντράμερ Κρις Τάλμποτ έγινε μέλος του συγκροτήματος και το συγκρότημα μετονομάστηκε σε Wild Beasts. Τον Ιούλιο του 2004 κυκλοφόρησαν το πρώτο, ομώνυμο EP τους. Τον Σεπτέμβριο του 2005 το συγκρότημα μετακινήθηκε στο Ληντς και ο Τομ Φλέμινγκ έγινε ο μπασίστας του συγκροτήματος. Το συγκρότημα κυκλοφόρησε δύο ακόμα EP, τα Esprit De Corps και All Men. Το πρώτο τους σινγκλ με τίτλο *"Brave Bulging Buoyant Clairvoyants"* κυκλοφόρησε από την Bad Sneakers Records και έφτασε στο νούμερο 17 των τσαρτς για συγκροτήματα της Ίντι ροκ. Τον Φεβρουάριο του 2007 υπέγραψαν συμβόλαιο με την Domino Records, ενώ τον Ιούνιο του 2008 κυκλοφορούν τον πρώτο τους δίσκο με τίτλο *Limbo, Panto*. Ο δεύτερος δίσκος του συγκροτήματος κυκλοφόρησε τον Αύγουστο του 2009 με τίτλο *Two Dancers* και έλαβε πολύ καλές κριτικές, ενώ κέρδισε και μια υποψηφιότητα για το Βραβείο Μέρκιουρι. Ο τρίτος δίσκος του συγκροτήματος κυκλοφόρησε τον Μάιο του 2011 με τίτλο *Smother*. Τέλος, το συγκρότημα προσέλαβε την Κέιτι Χάρκιν από το συγκρότημα Sky Larkin για τις περιοδείες του συγκροτήματος. 

## Δισκογραφία
* Limbo, Panto (2008)
* Two Dancers (2009)
* Smother (2011)
* Present Tense (2014)

## Παραπομπές


Κατηγορία:Αγγλικά indie rock συγκροτήματα
Σκυλιορινίδες

Οι **σκυλιορινίδες** (επιστημονική ονομασία *Scyliorhinidae*) είναι μια οικογένεια καρχαριών, οι οποίοι ονομάζονται επίσης και **γάτοι** ή σκυλόψαρα. Περιλαμβάνει 150 γνωστά είδη, γεγονός που την καθιστά τη μεγαλύτερη οικογένεια καρχαριών. Απαντώνται σε εύκρατα και τροπικά νερά, μέχρι βάθους 2.000 μέτρων.

Έχουν χαρακτηριστικά επιμηκυμένα μάτια και δύο μικρά ραχιαία πτερύγια. Τα περισσότερα είδη είναι μικρά, με μήκος που δεν υπερβαίνει τα 80 εκατοστά. Εξαίρεση αποτελεί ο γάτος (Scyliorhinus stellaris), ο οποίος φτάνει σε μήκος 1,6 μέτρων.

Κατηγορία:Καρχαρίες
Κατηγορία:Καρχαρινόμορφα
Scyliorhinus canicula

Ο **Scyliorhinus canicula** (**Σκυλιόρινος ο σκυλούλης**), γνωστός και ως *σκυλοψαράκι*, *κουτάβι* και *γάτος*, είναι ένα είδος καρχαρία που ανήκει στην οικογένεια Σκυλιορινίδες. Απαντάται στον βορειοανατολικό Ατλαντικό, από τη Νορβηγία μέχρι τη Σενεγάλη, συμπεριλαμβανομένης της Μεσογείου, στην ηπειρωτική υφαλοκρηπίδα. Προτιμά αμμώδη και λασπώδη πυθμένα, σε βάθος από λίγα μέτρα μέχρι τα 400 μέτρα. Μοιράζεται το ενδιαίτημά του με το συγγενικό γάτο. Φτάνει σε μήκος το ένα μέτρο και βάρος τα δύο κιλά. Έχει λεπτό σώμα, με δύο ραχιαία πτερύγια τοποθετημένα προς τα πίσω. Έχει πολλά μικρά σκούρα καφέ και μαύρα στίγματα.

Είναι ένας ευκαιριακός θηρευτής που τρέφεται με μεγάλη ποικιλία. Η διατροφή του περιλαμβάνει μαλάκια, εχινόδερμα και καρκινοειδή. Αυτό το είδος καρχαρία είναι ωοτόκο, εναποθέτοντας αυγά μήκους έως 6 εκατοστών πάνω σε φύκη. Τα έμβρυα εκκολάπτονται ύστερα από 5 έως 11 μήνες.

Είναι ένας από τους αφθονότερους ελασμοβράγχιους στον Ατλαντικό και τη Μεσόγειο, με τους περισσότερους πληθυσμούς να είναι σταθεροί.

## Παραπομπές


## Εξωτερικοί σύνδεσμοι
* 

Κατηγορία:Καρχαρινόμορφα
Κατηγορία:Καρχαρίες
Τζον Τάιλερ

-->
}}

Ο **Τζον Τάιλερ** (αγγλ. *John Tyler*, 29 Μαρτίου 1790 - 18 Ιανουαρίου 1862) ήταν ο 10ος Πρόεδρος των Ηνωμένων Πολιτειών Αμερικής. Διετέλεσε Πρόεδρος από τις 4 Απριλίου 1841 έως τις 4 Μαρτίου 1845.

Ήταν ο πρώτος Πρόεδρος που ανέλαβε τα καθήκοντά του εξαιτίας του θανάτου του προκατόχου του. Η στάση του Τάιλερ εναντίον του Εθνικισμού και η εμφατική υποστήριξη των δικαιωμάτων των πολιτειών, τον έκαναν ιδιαίτερα προσφιλή στους πολίτες της Βιρτζίνια, αλλά τον αποξένωσαν από τους περισσότερους πολιτικούς του συμμάχους, οι οποίοι τον έφεραν στην εξουσία στην Ουάσινγκτον. 

Ο Τάιλερ ήταν γόνος αριστοκρατικής οικογένειας της Βιρτζίνια αγγλικής καταγωγής. Ήρθε στο πολιτικό προσκήνιο σε μια περίοδο πολιτικής αναταραχής. Μέχρι το 1820 το μόνο πολιτικό κόμμα των ΗΠΑ, το Δημοκρατικό - Ρεπουμπλικανικό, άρχισε να διασπάται σε τμήματα, κανένα από τα οποία δεν μοιραζόταν τις ίδιες ιδέες με τον Τάιλερ. Η αντίθεσή του με τους ηγέτες του Δημοκρατικού κόμματος Άντριου Τζάκσον και Μάρτιν Βαν Μπιούρεν τον οδήγησαν στο να εκλεγεί Αντιπρόεδρος του κόμματος των Ουίγων. Στις 4 Απριλίου 1841, ο θάνατος του Προέδρου Ουίλιαμ Χένρι Χάρισον, ένα μόλις μήνα μετά την ορκωμοσία του, πυροδότησε μια σύντομη συνταγματική κρίση σχετικά με τη διαδικασία διαδοχής. Αυτή η κρίση τελικά έδωσε απάντηση σε πολλά ερωτήματα σχετικά με την προεδρική διαδοχή, τα οποία έμεναν αναπάντητα από το Σύνταγμα μέχρι το πέρασμα της 25ης τροπολογίας του Συντάγματος. Ο Τάιλερ ανέλαβε τα καθήκοντα ως Πρόεδρος στις 6 Απριλίου 1841. 

Μόλις έγινε Πρόεδρος στάθηκε ενάντια στο κόμμα του και άσκησε βέτο σε αρκετές από τις προτάσεις του. Ως αποτέλεσμα, το μεγαλύτερο μέρος του υπουργικού του συμβουλίου παραιτήθηκε, και οι Ουίγοι τον έδιωξαν από το κόμμα. Αν και αντιμετώπισε αδιέξοδο στην εσωτερική του πολιτική, πραγματοποίησε πολλές επιτυχίες στην εξωτερική πολιτική, υπογράφοντας τη Συνθήκη Webster–Ashburton με τη Βρετανία και τη Συνθήκη της Wanghia με την Κίνα. Ο Τάιλερ αφοσίωσε τα τελευταία δύο χρόνια της θητείας του στο μεγαλύτερο όπως αποδείχθηκε επίτευγμά του, την προσάρτηση της Δημοκρατίας του Τέξας το 1845. Με ελάχιστες ελπίδες επανεκλογής, δημιούργησε έναν τρίτο κόμμα με στόχο την αλλαγή της γνώμης του λαού υπέρ της προσάρτησης, το οποίο οδήγησε στη νίκη στις προεδρικές εκλογές του 1844 του επεκτατικού Δημοκράτη Τζέιμς Νοξ Πολκ εις βάρος των αντιπάλων του Τάιλερ, Χένρι Κλέι και Βαν Μπιούρεν.

Ο Τάιλερ ουσιαστικά αποσύρθηκε από την εκλογική πολιτική μέχρι το ξέσπασμα του Αμερικανικού Εμφυλίου Πολέμου το 1861. Τάχθηκε με το μέρος της Συνομοσπονδίας (Νότος) και εκλέχτηκε στη Βουλή των Αντιπροσώπων της Συνομοσπονδίας λίγο πριν το θάνατό του. Εξαιτίας της αντίθεσής του με τις ΗΠΑ (Βορράς), ο θάνατός του ήταν ο μόνος στην προεδρική ιστορία ο οποίος δεν θρηνήθηκε επίσημα από την Ουάσινγκτον. Αν και μερικοί έχουν εγκωμιάσει την πολιτική βούληση του Τάιλερ, η προεδρία του γενικά είναι χαμηλής εκτίμησης από τους ιστορικούς. Σήμερα θεωρείται ένας αφανής πρόεδρος, με μικρή παρουσία στην Αμερικανική πολιτιστική μνήμη.

Κατηγορία:Πρόεδροι των ΗΠΑ
Προσωβράγχια

Τα **Προσωβράγχια** είναι η μία από τις τρεις υφομοταξίες της ομοταξίας των Γαστεροπόδων της γενικότερης συνομοταξίας των Μαλακίων.

## Γενικά
Η υφομοταξία αυτή περιλαμβάνει γαστερόποδα μαλάκια που φέρουν τα αναπνευστικά τους όργανα - βράγχια - μπροστά από την καρδιά τους, εξ ου και η ονομασία τους. Τα πρoσωβράγχια καλούνται επίσης και **στρεπτόνευρα**, ή **στρεψίνευρα**, από την περιστροφή του σώματός τους που έχει ως συνέπεια το ίδιο ακριβώς με τα παραπάνω, τα βράγχια αυτών να βρίσκονται μπροστά από την καρδιά.

Τα περισσότερα προσωβράγχια είναι θαλασσόβια, με κέλυφος, το δε πόδι τους έχει "επίπωμα", ή είναι μεταπλασμένο σε νηκτικό όργανο. Θεωρούνται "γονοχωριστικά", δηλαδή το αρσενικό και το θηλυκό διαφέρουν μεταξύ τους.

## Ταξινομία
Η υφομοταξία των προσωβραχίων περιλαμβάνει τέσσερις τάξεις: τα αρχαιογαστερόποδα, τα νηριτοειδή, τα μεσογαστερόποδα και τα νεογαστερόποδα.
## Δείτε επίσης
*Μαλακιολογία
## Πηγές

Κατηγορία:Γαστερόποδα
Γάτος (ψάρι)

Ο **γάτος** (επιστημονική ονομασία *Scyliorhinus stellaris* - *Σκυλιόρινος ο αστρικός*) είναι το μεγαλύτερο είδος της οικογένειας των Σκυλιορινίδων. Απατάνται στο βορειοανατολικό Ατλαντικό, συμπεριλαμβανομένης της Μεσογείου. Γενικά βρίσκονται ανάμεσα βράχια ή φύκη σε βάθος 20 με 60 μέτρων. Φτάνουν σε μήκος τα 1,6 μέτρα. Ο γάτος έχει ισχυρό σώμα με ευρύ, στρογγυλευμένο κεφάλι και δύο ραχιαία πτερύγια τοποθετημένα πολύ πίσω. Μοιράζεται το ενδιαίτημά του με το πιο κοινό Scyliorhinus canicula, με το οποίο μοιάζει σε εμφάνιση, αλλά μπορεί να διακριθεί κάθως έχει μεγαλύτερες κηλίδες και ρινικά πτερύγια που δεν καλύπτουν το στόμα.

Οι γάτοι είναι νυκτόβια ζώα και γενικά κρύβονται μέσα μικρές τρύπες κατά τη διάρκεια της ημέρας, και συχνά διαβιεί με άλλα μέλη του είδους του. Ένα βενθικό αρπακτικό, τρέφεται με μια σειρά από οστεώδη ψάρια, καρχαρίες μικρότερου μεγέθους, μαλακόστρακα και κεφαλόποδα. Όπως και άλλοι σκυλιόρινοι, ο γάτος είναι ωοτόκος όσον αφορά την αναπαραγωγή. Τα θηλυκά αποθέτουν μεγάλα, με χοντρά τοιχώματα αυγά, δύο το χρόνο, από το Μάρτιο έως τον Οκτώβριο, εναποθέτοντάς τα ασφαλή σε φύκια. Τα αυγά χρειάζονται 7-12 μήνες για να εκκολαφθούν. Κάποτε έχαιρε εκτίμησης για το τραχύ δέρμα του, το οποίο είχε χρησιμοποιηθεί ως λειαντικό. Η Διεθνής Ένωση για τη Διατήρηση της Φύσης (IUCN) έχει αξιολογήσει το γάτο ως σχεδόν απειλούμενο, αφού ο πληθυσμός του στη Μεσόγειο Θάλασσα φαίνεται να έχουν μειωθεί σημαντικά από την υπεραλίευση.
## Παραπομπές


Κατηγορία:Καρχαρινόμορφα
Κατηγορία:Καρχαρίες
Του νεκρού αδελφού

Το *Του νεκρού αδελφού* είναι δημοτικό τραγούδι, που ανήκει στην κατηγορία των παραλογών. Κατατάσσεται σε αυτές καθότι έχει αφηγηματικό χαρακτήρα και φανταστικό περιεχόμενο. Συναντάται σε πολλές παραλλαγές στον ελληνικό αλλά και στον ευρύτερο βαλκανικό χώρο.

## Υπόθεση

Πρόκειται για την ιστορία μίας οικογένειας με εννιά γιους και μία κόρη. Η μοναχοκόρη (η Αρετή) παντρεύεται σε ξένο τόπο, ενώ τα αδέλφια της πεθαίνουν. Η μάνα μένει ολομόναχη και ένας από τους νεκρούς της γιους (ο Κωνσταντίνος) σηκώνεται από τον τάφο και φέρνει πίσω την κόρη, αφού νωρίτερα της είχε ορκιστεί να την φέρει πίσω.

## Λογοτεχνικές επιρροές

Έχει αποτελέσει πηγή έμπνευσης και με βάση αυτό έχουν γραφεί τα εξής έργα:
* Ζαχαρίας Παπαντωνίου, "Ο Όρκος του πεθαμένου", θεατρικό, 1929 – δραματοποίηση του δημοτικού τραγουδιού "Του νεκρού αδελφού"
* Ισμαήλ Κανταρέ, *Ποιος έφερε την Ντορουντίν;*, εκδόσεις Ροές, αστυνομικό θρίλερ που στηρίζεται στην πιο φημισμένη αλβανική λαϊκή μπαλάντα, τη *Μπαλάντα της υπόσχεσης*, παραλλαγή της παραλογής *Του νεκρού αδελφού*
* Σωτήρης Χατζάκης, *Του νεκρού αδελφού*, θεατρική διασκευή
* Αργύρης Εφταλιώτης, *Ο Βουρκόλακας*, θεατρική διασκευή
* Φώτης Κατσιμπούρης,*Ο όρκος*, εκδόσεις Ωκεανός, μυθιστορηματική απόδοση-αναδημιουργία της παραλογής *Του Νεκρού Αδερφού*
* Αγνή Σιούλα, "Έρχονται με την ομίχλη". Εκδ. Πατάκης, Μυθιστόρημα φανταστικής λογοτεχνίας, βασισμένο στην αναδημιουργία της παραλογής "Του Νεκρού Αδερφού"
* Μάρω Βαμβουνάκη *Αν είσαι' αέρας πήγαινε*, θεατρική διασκευή 
Ο θείος Τάκης _ Γιαννη Ξανθούλη.
## Παραπομπές



## Βιβλιογραφία

* Αίμος Ανθολογία Βαλκανικής Ποίησης, Αθήνα 2006
* Claude Fauriel, Ελληνικά Δημοτικά Τραγούδια, Πανεπιστημιακές Εκδόσεις Κρήτης

Κατηγορία:Προφορική λογοτεχνία
Γενέττα

Η **γενέττα** είναι αιλουροειδές που έχει μακρινή σχέση με τις γάτες και ζει στους αγρούς, κυρίως της Αφρικής.

Το σώμα της έχει ραβδώσεις κατά μήκος, αλλά η ουρά της έχει σκούρους δακτυλίους. Ζει αποκλειστικά στην Αφρική με εξαίρεση την κοινή γενέττα (επιστ. *Genetta genetta* - *Γενέττα η γενέττα*) που ζει και στην νοτιοδυτική Ευρώπη και βορειοδυτική Αφρική, τις Βαλεαρίδες νήσους και τμήματα της Μέσης Ανατολής. Έχει γίνει σπάνιο είδος. 
Ζει κυρίως στα χέρσα εδάφη, μέσα στα σπαρτά.

Είναι σαρκοφάγο ζώο: της αρέσουν τα βλαβερά τρωκτικά. Άλλοτε τη συντηρούσαν στα σπίτια για να τρώει ποντίκια.

Το μήκος της είναι γύρω στα 50 εκατοστά, συν 40 εκατοστά η ουρά. Το ύψος της είναι περίπου 20 εκατοστά και το βάρος της είναι περίπου 2 κιλά.

Είναι το αιλουροειδές με τη μεγαλύτερη ουρά. Ζει και στην Ισπανία και στην Πορτογαλία.
Κατηγορία:Μοσχογαλίδες
Κατηγορία:Θηλαστικά της Αφρικής
Εξακαρχαρίας

Ο **εξακαρχαρίας** ή **γκρίζος νωτιδανός** (επιστημονική ονομασία *Hexanchus griseus* - *Εξάγχος ο φαιός*), γνωστός και ως *αλέτρι*, είναι ένας μεγάλος καρχαρίας, ο μεγαλύτερος της τάξης των εξαγχίμορφων, φτάνοντας σε μήκος μέχρι 5,4 μέτρα. Είναι συγγενικός με τα σκυλόψαρα και το καρχαρία της Γροιλανδίας. Κάποιοι συγγενείς αυτού του καρχαρία ζούσαν πριν από 200 εκατομμύρια χρόνια. Αυτός ο καρχαρίας είναι αξιοσημείωτος κυρίως λόγω των πρωτόγονων και σύγχρονων χαρακτηριστικών. Αυτοί οι καρχαρίες έχουν μέσο μέγεθος για τα αρσενικά 3 μέτρα και για τα θηλυκά 4 μέτρα. Φτάνουν σε μήκος 5,5 μέτρων και βάρος 600 κιλά. Έχει σχήμα παρόμοιο με των καρχαριών που ζούσαν στην Τριασική περίοδο, με ένα ραχιαίο πτερύγιο, κοντά στο ουριαίο πτερύγιο και έχει έξι ζεύγη από βράγχια.

Απαντάται σε βάθη μεγαλύτερα από 90 μέτρα και έχει καταγραφεί σε βάθος δύο χιλιομέτρων σε όλες τις τροπικές και εύκρατες θάλασσες της Γης. Είναι πιθανό να εκτελεί κατακόρυφες μεταναστεύσεις, μετακινούμενος προς την επιφάνεια το βράδυ, γυρίζοντας στα βάθη πριν χαράξει. Έχει παρατηρηθεί σε συγκεκριμένες περιοχές σε βάθος μικρότερο των 30 μέτρων. Λόγω της μεγάλης εξάπλωσής του η διατροφή του ποικίλει και περιλαμβάνει συνήθως μαλάκια, καρκινοειδή και άγναθα. Λίγα είναι γνωστά για την αναπαραγωγή του εξακαρχαρία, πέρα από το γεγονός ότι είναι ωοζωοτόκος και γεννά μέχρι 100 μικρά τη φορά.

Αυτός ο καρχαρίας αν και μεγάλος, φαίνεται να μην έχει επιτεθεί σε ανθρώπους. Αλιεύεται για το λάδι από το συκώτι του. Το κρέας του ωμό είναι δηλητηριώδες.
## Παραπομπές

## Πηγές
*

Κατηγορία:Εξανχόμορφα
Κατηγορία:Καρχαρίες